Keroll. Kerollantlem Muringur. Hi svat borich nanvosti zalea. Devponnachea nimitan protek satolleant kitleaxeach rajyantlo, kitlosoch lok thoimsor zomta. Zati-katicho bhed-bhav na. Dhormachem-i ontor na. He svater devosponn cholovpacho mukhel hetu mhollear: Az bhavarthi mon'xamni, niz Devak onnbhovop. Bhogop. Punn halinchea kallar 'bhavarthi' mhunnoun zo lok thoim veta, to tor Devak onnbhovunk- bhogunk vochona. Punn aplea oddchonneachea jivitant ek 'magic' zaunchi mhunn vetat.
 He svater panch disancho 'retreat' asta. Bhavarthan, urben, mogan hea devosponnant vantto melltach. Tim Devak odik-komi promannan bhogtach. Tanche jinnent kosli-i oddchonn asta. Ti oddchonn atmeachi, kuddichi vo akh'khe jinnechi zaum. Te oddchonnik tankam zap mellta. Otmeak apo-ap bholaiki favta. Kuddik-ui kosli oddchonn aslear, ti-ui suttavi zata. Tednachea kallar bhavarth asloleam sovem Jezu jim ochoriam kortalo, toslech torechea niz bhavarthachea mon'xam sovem az he svater ghoddtat.
 Punn halinchea mhoineamni je vrut'tin (attitude) lok Kerollant vochunk lagla tem polletoch, monachea porddear vegllench kitem yeta. Aichea kallar je lok upotteo ghalun thoimsor vetat to polletoch, "he lok thoimsor zateleo 'magic' polleunk vetat vo ek tor apleache-i jinnent kosli tori 'magic' ghoddchi mhunn vetat" - oxem monak dista. Hea sondorbhant mhaka chodd onnbhov ani zann asa ti Kristi dhormantlea mon'xanchi.
 Az tor kristi bhou-sonkhea aplea dhormak "magic show" polletat tosle vrut'tin polletat. Tech khatir aplea proxnank, oddchonneank tankam vego-veg zapo zay. Hech karonnan, aplea dhormantlea sogllea bhoktank, vividh nanvamni ekech Saibinnik ani Devak ulo martat. Ani ulo marop-ui ott (condition) ghalun. "Tuvem mhojer ho upkar kelo zalear, hanv tuka omkeoch vati ditelim. " "Tuvem mhojem hem kam' kelear, hanv itlim misam ditolom, hanv mhoji angvonn hea ani tea potram-masikancher uzvaddaitolom," adi. . . . Poripurnn bhavarth na zalear, Dev mhunn kitem kortolo? Uprant apleachem hem-tem kam' Dev xarti pavoina distoch, 'dusrea devank' sodunk-mellunk bhonvop. Kristanv lok to! Tankam aplea odchonneank vego-veg "solutions' zay! " "Marlo 'button'. . . . 'light' pettonkuch zay. . . 'current' asum-nasum! Sosnnikay naslolo!
 Jea-jea svatancher nettan devosponnam zata, he-te svater vizmitam ghoddtat, toslea svatank kristi lok bhett kelea viret ravona. "Omkech kodden omkench vizmit ghoddlem, konn dislo. . . " itlench tanchea kanant riglear puro. Uprant, 'pick-up', 'bus', adi. . . korun ani kitle-i duddu khorchun te svater tim pavlinch mhonnpachem. Ani tosleach monan az Kerollantlea Muringurant vetat zaum-ie. Ek tor thoim ghoddteleo 'magic' polleunk, vo aplea jivitant aslole oddchonnik 'magic solution' favo zaunk.
 Oddchonnek sampoddlolim kaim-kaim vollkhichim mon'xam jednam mhaka mell'leant tednam tannim mhaka ekuch sangchem: 'Kerolla gelear koxem? Thoimsoruch gelear borem! ' Tanchem hem tannich proxn vicharpachem ani tannich tea proxnak zap divpachem sangnnem aikotoch, mhojea monak kednam-kednam oxem dista: Hanchea mona pormannem, Gõycho Dev kuxin ani Kerollantlo Dev vegllo gay? Gõyantlea Deva poros Kerollantlo Dev odik podvedar zait? Gõyantlo Dev fatrachea kallzacho ani Kerollantlo Dev churchureancho gay?
 Kerollant panch dis sarun portotoch, oxim tinch vollkhichim mon'xam melltoch hanvem tankam vicharop: "Zali tuji pidda bori? Tuji oddchonn suttavi zali? " Ani nirxel'lea monan tannim mhonnchem. "Kainch ghoddunk na thoim. Poristhiti adle vorich asa! " Aspachich! Bhavartha viret az porian konnachech jinnent kainch ghoddunk na. Sogllem ghoddlam tem tea-tea mon'xacho Devacher aslolea bhavarthak ani Devache khuxekuch lagun.
 Jivitantlea oddchonneank nigut zap mellche khatir niz bhavarthan Muringur gel'lea mon'xanchi-i mhaka khobor asa. Punn tanche jinnentleo oddchonni pois zaunk nant; punn tea oddchonneank odik dhittayen fuddo korunk tankam otmik boll-kurpa favo zalea.
 Az tor Muringurant kaim lok bhavarthan hea devosponnant vantto gheunk vetat. Zalear kitlosoch lok aple jinnent bhavartha xivay 'magic' ghoddli zalear ghoddli hea hetun vetat! Zalear, kaim lok 'fashion'-ui mhunn vetat. Tim vetat nhoi? Ami-i ya! Kiteak vetat? Konn zanna! 'Magic' polleunk? Zaum-ie!
 Kerollantlea Muringurant vochop sarkem asa vo na hacher hanv bhasabhas korinam. Punn thoim thonttim, pangllim ani her piddank bolli poddlelim mon'xam borim zatat ti ek 'magic' oxi-I hanv mhonninam. Nhoi mhunn, thoimsorlo dev-ui 'magic' dev oxem mhonninam. Thoimsor devosponn cholovpi muniaream udexim veg-vegllea piddank sampoddlolea mon'xam sovem koslem-i 'vizmit' ghoddta zalear, to fokot tea-tea mon'xachea bhavarthacho ani Devacho podvedar khuxecho porinnam' oxem man'tam.
 GULF-GOANS e-NEWSLETTER (Since 1994)
Watch and Listen:
Subscribe to: Post Comments (Atom)
- ► 2013 (42)
- ► 2012 (16)
- ► 2011 (20)
- ► 2010 (21)
- ► 2009 (26)
(29)
(14)
- Duxtt Zon'var! Mon'xantlem!
 - Mel'le Kuddik Okman Ho?
 - Gõykar Orde Tokleche?
 - Favona Tem Mellona?
 - Obsoegank Guneanvkari Konn?
 - 'Tum Konknni Pustok Kiteak Kaddina? '
- gõYkarancho Otmo!
 - Mon'xachem Mol Kitem?
 - ▼ July (14)
- A big e-welcome to you. Tumcam Maie-mogacho ieukar. Enjoy Life - This is not a rehearsal! Konkani uloi, boroi, vach ani samball - sodankal. Hich Goenchi osmitai ani amchem khalxelponn. Goenchi amchi Konkani bhas! Ekvottachem saddon Goenkaranchem. This is Gaspar Almeida from Parra, Bardez, Goa, based in Kuwait and am connected with the www. goa-world. com website created by Ulysses Menezes, and as Moderator of the famous first of its kind Gulf-Goans e-Newsletter (since 1994) and The Goan Forum and several Goan and Indian associations and forums and e-forums in Goa, India, Kuwait, The Middle East and worldwide. 